Sve aktivnosti MZ Novo Radakovo preusmjerene na pomoć mještanima u potrebi

Povodom pandemije korona virusa sve aktivnosti Mjesne zajednice Novo Radakovo su preusmjerene na pomoć mještanima u potrebi.

Uz pomoć savjesnih sugrađana poput Dalibora i Adija Salčinovića, povjerenika Mjesne zajednice Novo Radakovo, formirana je grupa volontera pod nazivom „Pomoć u potrebi COVID-19“ koju čine mladi ljudi koji su stavljeni na raspolaganje svim mještanima ove zajednice, na način da istim pomažu kod dostavljanja namirnica, lijekova ili drugih potrebština, ali i drugih vidova pomoći, a sve u cilju zaštite zdravlja i što manjeg kretanja starijih osoba i hroničnih bolesnika. U svakoj ulici navedene mjesne zajednice raspoređen je volonter koji je u pripravnosti građanima.

Ovim putem vas pozivamo na solidarnost, ozbiljnost i jedinstvo te obavezno pridržavanje uputstava koje izdaje Krizni štab FBiH.

Građani koji su u mogućnosti i žele dati svoj doprinos u vidu donacija mogu se javiti  povjereniku mjesne zajednice Adiju Salčinoviću na broj telefona 061/766-532.

Poštujte mjere Kriznog štaba, držite rastojanje, perite ruke, nosite maske te ako ste u mogućnosti ostanite kod kuće.